钦定古今图书集成/明伦汇编/官常典/第174卷 > 《进武帝为长城公诏》前人
## 钦定古今图书集成/明伦汇编/官常典/第174卷 > 《进武帝为长城公诏》前人

德懋懋官，功懋懋赏，皇王盛则，所谓元龟。司空公南
徐州剌史、长城县开国侯，讳，志华寅亮，风度弘远，体
文经武，明允笃诚。曩者率五岭之彊兵，诛四海之仇
敌，固以勒功彝鼎，书勋太常，克定京师，勤劳自重。自
镇抚扮榆，永宁丰沛，东凉既息，北蔡无归，代马燕犀，
气雄天下，裹粮坐甲，固敌是求。方欲大讨于秦崤，敦
“修于《舆睦》，叶谋上相，爰纳朕躬。思所以敬答忠勋，用
申朝典。可进爵为长城县公。”